Kiipeilyliitto

Nuorten valtakunnallinen kiipeilyleiri 2026 Tampereella
2026-06-25 00:00 - 2026-06-28 23:59 (Europe/Helsinki) | Varalan urheiluopisto, Varalankatu 36, Tampere, 33240, Finland
Suomen Kiipeilyliitto järjestää kesäkuussa 2026 valtakunnallisen nuorten kiipeilyleirin. Tarkoituksena on tarjota nuorille innostava ja yhteisöllinen kiipeilyleiri sekä vahvistaa nuorten sitoutumista lajiin.
Paikkakunta: Tampere
Ajankohta: 25.-28.6.2026
Kohderyhmä: 12–17-vuotiaat harrastekiipeilijät jäsenseuroista*
Osallistujamäärä: 30 nuorta
Hinta: noin 250 € (tarkentuu myöhemmin)
*Huom! Mikäli osallistujamäärä ei tule täyteen, avaamme myös 10–11-vuotiaille osallistujille mahdollisuuden tulla mukaan leirille. He tarvitsevat leirille mukaan oman huoltajan.
Leirillä boulderoidaan ohjatusti ulkona ja sateisen sään sattuessa Tampereen kiipeilykeskuksessa. Ohjelmaan kuuluu kiipeilyn lisäksi yhteisiä pelejä, uimista ja muuta leiritoimintaa. Tarkka ohjelma julkaistaan myöhemmin keväällä. Kaiken tasoiset kiipeilijät ovat leirille tervetulleita! Aikaisempaa kokemusta ulkoboulderista ei siis tarvita.
Majoitus on Varalan urheiluopistossa.
Leirille järjestetään yhteinen bussikuljetus:
– 25.6. Tampereen juna-asemalta Varalaan
– 26.6. ja 27.6. aamulla Varalasta kiipeilemään ja iltapäivällä takaisin Varalaan
– 28.6. Varalasta Tampereen juna-asemalle
Leirin hintaan sisältyvät kaikki ruokailut. Varalassa tarjotaan aamupala ja päivällinen. Lounas syödään eväsmuodossa ja iltapala valmistetaan itse.
Tarkemmat tiedot osallistumismaksusta, varustelistasta ja aikataulusta julkaistaan myöhemmin. Toivomme, että välitätte tiedot leiristä eteenpäin seuranne nuorille ja perheille.
Apuohjaajat: Etsimme leirille kahta +15-vuotiasta nuorta apuohjaajiksi. Rooli tarjoaa kokemusta leirin järjestelyistä ja ohjaajana toimimisesta sekä maksuttoman pääsyn leirille. Jos seurassanne on kiinnostuneita nuoria, kuulisimme heistä mielellämme jo tässä vaiheessa. Apuohjaajia varten tehdään koulutusmateriaalit ja järjestetään pieni perehdytys ennen leiriä. Apuohjaajat toimivat aikuisohjaajien tukena esimerkiksi nuorempien ohjauksessa sekä muissa käytännön järjestelyissä.
Ohjaajat: Leirille etsitään seuroista vapaaehtoisia ohjaajia mukaan toteuttamaan toimintaa. Mikäli seurastanne löytyisi kiinnostuneita ohjaajia, olkaa yhteydessä sähköpostitse nelli.anttila@climbing.fi. Suomen Kiipeilyliitto korvaa ohjaajille matkat, majoittumisen, ruokailun sekä päivärahat (päivärahat ovat puolikkaat, sillä korvaukseen kuuluu ruokailu). Ohjaajat toimivat yleisohjaajina eli ovat vastuussa kaikista leiriläisistä, ei siis vain oman seuran junnuista. Ohjaajilta toivotaan jonkinlaista kokemusta ulkokiipeilystä.
Ilmoittautuminen: Ilmoittautuminen aukeaa maanantaina 30.3. klo 8.00 ja tapahtuu seuraavan lomakkeen kautta: https://forms.office.com/e/KVYC727PEn
Paikat jaetaan ilmoittautumisjärjestyksessä. Lähetämme vahvistusviestin kaikille leiripaikan saaneille, kun paikat ovat täyttyneet. HUOM! lomakkeen täyttäminen ei vielä tarkoita vahvistettua ilmoittautumista. Ilmoittautuminen leirille päättyy maanantaina 11.5. klo 23:59
Lisätietoja:
Nelli Anttila
Nuorisokoordinaattori, Suomen Kiipeilyliitto ry.
nelli.anttila@climbing.fi
